# name
Informe final: El portafolis digital d'aprenentatge per al desenvolupament de les competències transversals i específiques al pràcticum del màster en Direcció i Gestió de Centres Educatius

# metadata.dc.description[].value
La finalitat de la innovació va ser oferir als estudiants espais d'aprenentatge que els permetin desenvolupar i enfortir competències per a la direcció escolar; establir futurs espais de recerca que possibilitin la resolució dels diversos problemes a què s'enfronta l'educació actual; i enfortir processos d'avaluació i de reflexió des del rol de cadascun dels actors (estudiant, tutors UB i mentors del centre) per a la millora formativa dels futurs directius.  
En definitiva: Millorar l'adquisició de les competències transversals i específiques a l'assignatura del pràcticum al Màster de Direcció i Gestió de Centres Educatius utilitzant el portafolis digital d'aprenentatge.

# metadata.dc.description.abstract[].value
Aquest document és l' informe del projecte d’innovació docent (Codi: 2023PID-UB/018) de la Facultat d’Educació de la Universitat de Barcelona. El projecte està centrat en la implantació d’un portafolis digital d’aprenentatge al pràcticum del Màster oficial en Direcció i Gestió de Centres Educatius (UB). L’objectiu principal és millorar el desenvolupament de competències transversals i específiques de l’alumnat, especialment les vinculades a la reflexió crítica, l’anàlisi de la pràctica i la preparació per a la funció directiva de l'assignatura del Pràcticum.
El projecte s’ha desplegat en diverses fases: anàlisi documental, disseny de la proposta, implementació amb estudiants i tutors, recollida de dades, valoració dels resultats i introducció d’ajustaments. La metodologia combina instruments quantitatius i qualitatius, amb qüestionaris, grups de discussió i entrevistes, per captar la visió de l’estudiantat, els tutors UB i els mentors dels centres de pràctiques. 
Els resultats mostren que el portafolis és percebut com una eina útil per afavorir la reflexió, la creativitat i la integració d’aprenentatges. També s’hi identifiquen competències especialment potenciades, com la reflexió crítica, la comunicació interpersonal i l’anàlisi de rols directius, tot i que el treball col·laboratiu i la gestió d’equips apareixen menys desenvolupats. 
Com a conclusions principals, podem dir que la valoració global del portafolis és positiva, però el document assenyala diversos aspectes de millora: cal reduir la rigidesa de l’estructura, oferir més retroalimentació personalitzada i incorporar un enfocament més flexible i narratiu. 
L’informe també destaca que la proposta té potencial per consolidar-se com una eina formativa i avaluativa útil en futurs cursos, sempre que s’hi introdueixin ajustaments i s’enforteixi la implicació dels centres de pràctiques i dels equips directius. 
Respecte a la difusió i projecció, el projecte ja ha estat compartit en espais acadèmics com el CIDUI 2025 i el XVIII Symposium Internacional sobre el Prácticum y las Prácticas Externas, cosa que reforça la seva projecció i transferència.

# metadata.dc.rights[].value
cc by-nd (c) Trinidad Mentado Labao et al., 2026

# metadata.dc.title[].value
Informe final: El portafolis digital d'aprenentatge per al desenvolupament de les competències transversals i específiques al pràcticum del màster en Direcció i Gestió de Centres Educatius